Missatge: Hola! us enganxo un missatge que m'ha fet arribar un usuari d'Steam, respecte al projecte de traducció al català d'aquesta plataforma de Valve. Si teniu usuari allà, col·laboreu-hi, ja que aniran molt bé més mans (i cervellets) movent aquest tema. -----------------------------------Saluts a tothom!Li vaig demanar a n'Arandur que publiqués aquest article per jo ja que tenc problemes a l'hora de registrar-me al fòrum.Es motiu del meu missatge és la d'informar-vos d'una iniciativa que impulsen diversos grups catalanoparlants de la Plataforma de Valve anomenada STEAM per aconseguir que aquesta tregui la seva traducció al Català.Tenim un grup creat anomenat "Steam en Català" format per més de 70 usuaris i un altre anomenat "Catalan Translations" amb devers 175. A més contam amb el suport de comunitats com Corona d'Aragó (128 usuar.) i Catalan Soldiers (137).La iniciativa està en marxa però no tenim molts d'èxits. Hem enviat molts missatges al servei de traduccions que no han estat contestats. Així que provàrem sort amb el servei de suport d'steam que ens contestaren que passarien el missatge al departament més adequat i que ja ens contestarien. A més també ens varen dir que podíem emprar el fòrum d'steam.Venc aquí al xat cercant opinions, noves idees de com actuar, i si hi ha gent a steam que ens cerqui i s'hi fiqui.No puc pagar les vostres ajudes, ara bé, una bona recompensa seria aconseguir entre tots que una plataforma amb milions i milions d'usuaris estigués en la nostra llengua.Molt cordialment,DispyMallorca, Països Catalans-----------------------------
Emocions: anticipation

Resposta: Bona iniciativa! Jo el que faria és buscar bons contactes a la premsa per tal d'entrevistar / fer pressió sobre Valve que pugui obtenir un mínim de ressò mediàtic. D'aquesta manera no ho podran ignorar. L'altra manera és omplir les xarxes socials, per exemple Twitter, amb missatges que demanin la traducció. Així no ho podran ignorar perquè gent d'arreu del món també ho llegirà. No cal dir que els tuits han de ser en anglès. Jo crec que amb una mica de sort i barra la traducció la farà i pagarà Valve, la qual cosa seria positiva perquè amb actualitzacions de la plataforma no caldria actualitzar cada cop les traduccions. Molta sort!
Emocions: anticipation, joy